
16 ינואר 2011
לכבוד 
מר אורן הלמן
מנהל לשכת העיתונות הממשלתית
משרד ראש הממשלה

מייל: orenh@press.pmo.gov.il
פקס: 026257886

א.נ,

הנדון: נוהלי חיפוש כתבים ערבים
למרכז אעלאם הגיעה תלונתה של נג'ואן סמרי-דיאב, כתבת ומפיקה של תחנת הטלוויזיה אל ג'זירה, אשר טענה כי נאלצה ביום שלישי ה-11.01.2011, לעזוב את בית ראש הממשלה בנימין נתניהו בי-ם, שם נערכה הרמת כוסית מיוחדת לכתבים הזרים, זאת לאחר שאנשי הביטחון ערכו עליה בדיקה ביטחונית מקיפה ו"פולשנית" במהלכה היא הושפלה ונדרשה להוריד את חזייתה. דבריה של גב' סמרי-דיאב תאמו את טענותיהן של כתבות זרות אחרות, אשר עזבו את האירוע במחאה על נוהל הבדיקה המשפיל. כמו כן, נטען בפנינו שאנשי הביטחון הפרידו בין כתבים ערבים לכתבים זרים אחרים. היות ולע"מ הזמינה את העיתונאים הזרים, והיות ואעלאם הוא ארגון המגן על זכויות עיתונאים בארץ, אנו פונים אליכם בכדי לקבל הבהרות בנושאים הבאים: 
1. האם ללע"מ יש נוהלים המקובלים עליה לחיפוש באירועים דומים, ומה הם נוהלים אלה?
2. האם נהוג להפריד בין כתבים ערבים לכתבים זרים אחרים באירועים דומים? 
3. האם קיימים נוהלים המתייחסים לעיתונאים ערבים בלבד?
4. מדוע התבקש הצוות של אלגזירה לעבור מסלול חיפוש אחר מזה של כתבים אחרים?
5. האם קיים יחס שונה של לע"מ לצוות אלגזירה בעקבות חילוקי דעות בעבר?
6. מה עושה לע"מ על מנת שמקרים דומים לא יישנו? 
נודה לתגובתך בהקדם.

בכבוד רב,
ד. אמאל גמאל, מנכ"ל מרכז אעלאם
העתק:

· מר אופיר גנדלמן, דובר לתקשורת ערבית, בית ראש הממשלה.

